کتشاوہ مسجد

کتشاوہ مسجد ( عربی: جامع كتشاوة ، Djamaa Ketchaoua) ایک الجزائر کے دار الحکومت الجزائر میں ایک مسجد ہے۔ یہ مسجد سترہویں صدی میں عثمانی دور میں تعمیر کیا گئی تھی اور قصبہ کے دامن میں واقع ہے جو یونیسکو کے عالمی ثقافتی ورثہ میں شامل ہے۔ یہ مسجد جو قصبہ کی بہت سی کھڑی سیڑھیوں کے پہلے حصے پر کھڑی ہے ، منطقی اور علامتی طور پر قبل از نوآبادیاتی شہر الجزائر کا منظر پیش کرتی ہے۔ اس مسجد کو موری اور بازنطینی فن تعمیر کے منفرد انضمام کے ساتھ تعمیر کیا گیا ہے۔ یہ مسجد اصل میں 1612 میں تعمیر کی گئی تھی۔ بعد میں 1845 میں اس کو فرانسیسی حکمرانی کے دوران ، سینٹ فلپ کے گرجا گھر میں تبدیل کر دیا گیا ، جو 1962 تک برقرار رہا۔ پرانی مسجد کو 1845 سے 1860 کے درمیان مسمار کر دیا گیا تھا اور ایک نیا چرچ بنایا گیا تھا۔ اسے 1962 میں پھر سے ایک مسجد میں تبدیل کیا گیا تھا۔ تقریبا پچھلی چار صدیوں میں دو مختلف مذہبی عقائد میں ان تبدیلیوں کے باوجود ، مسجد نے اپنی اصل شان کو برقرار رکھا ہے اور یہ الجزائرمیں توجہ کی حامل ہے۔ کتشاوہ مسجد کے علاوہ یہاں قلعے کی باقیات ، دوسری پرانی مساجد اور عثمانی طرز کے محلات اور ساتھ ہی روایتی شہری ڈھانچے کی باقیات بھی موجود ہیں۔ فن تعمیر 2009 میں ، الجزائرکے ہیریٹیج ڈیپارٹمنٹ نے ہشت پہلو میناروں ، مرکزی فاشیانہ کی مرکزی والٹ اور مسجد کے اندر کھڑی سیڑھیاں کو بہتر بنانے کا منصوبہ بنایا۔ ان کو 12 ماہ کے شیڈول میں مکمل کرنے کا منصوبہ بنایا گیا تھا۔ جبکہ کتشاوہ مسجد کا مینار جو جزوی طور پر تباہی کے دہانے پر تھا اب اس کی بحالی کا کام جاری تھا، لیکن اس پر عمل درآمد کے منصوبے تیار کیے گئے تھے ، جس میں تین مراحل میں عام طور پر قصبہ کی بحالی بھی شامل تھی۔ اس منصوبے کے تحت ، ستمبر 2008 میں کام شروع کیا گیا ، پرانے الجزائرمیں متعدد مساجد کی تزئین و آرائش اور متعدد مکانات کو 300 ملین الجزائری دینار کی ابتدائی لاگت سے کتب خانوں میں تبدیل کرنے پر محیط ہے ۔ مزید دیکھیے الجیریا میں اسلام حوالہ جات